ངོ་སྤྲོད་བྱས་པར་གཞིགས་ན།བརྟག་དཔྱད་ཚོགས་ཆུང་དེ་བདེ་འཇགས་ལྟ་སྐུལ་དོ་དམ་སྤྱི་ཁྱབ་ཅུས་ཀྱི་ཅུས་ཀྲང་དབྱང་ཏུང་ལེའང་གིས་ཙུའུ་ཀྲང་གི་འགན་འཁུར་བ་དང་ཁོངས་མིའི་གྲས་སུ་འགྲིམ་འགྲུལ་སྐྱེལ་འདྲེན་པུའུ་དང་།བཟོ་ལས་དང་ཆ་འཕྲིན་ཅན་པུའུ།སྤྱི་བདེ་པུའུ།དམངས་སྲིད་པུའུ།ཆུ་བེད་པུའུ།རྒྱལ་ཁབ་གནམ་གཤིས་བརྟག་དཔྱད་ཅུས།ཧོ་པེ་ཞིང་ཆེན་དང་ཁྲུང་ཆིང་གྲོང་ཁྱེར་གྱི་འབྲེལ་ཡོད་འགན་འཁུར་བ་བཅས་ཚུད་པ་དང་འབྲེལ་རྒྱལ་སྲིད་སྤྱི་ཁྱབ་ཁང་གི་འཕྲལ་སྡོམ་དོ་དམ་རིགས་གཅིག་མཁས་ཅན་དང་དེ་བཞིན་རྒྱལ་ནང་གི་གནམ་གཤིས་ཆུ་དཔྱད་དང་།ཆུ་ཐོག་སྐྱེལ་འདྲེན་བདེ་འཇགས།གྲུ་གཟིངས་ཇུས་འགོད་བཟོ་སྐྲུན།ཆུ་ཐོག་འགྲིམ་འགྲུལ་གྱི་དོ་དམ་དང་ཆ་འཕྲིན་ཅན།བཅའ་ཁྲིམས་སོགས་ཐད་ཀྱི་གྲགས་ཅན་རིགས་གཅིག་མཁས་ཅན་ལྷག་ཙམ་གདན་ཞུ་བྱས་པའི་མི་ལྷག་ཙམ་གྱི་བརྟག་དཔྱད་ཚོགས་པས་བརྟག་དཔྱད་བྱ་རྒྱུ་རེད།བརྟག་དཔྱད་ཚོགས་ཆུང་དུ་གནམ་གཤིས་དང་།གྲུ་གཟིངས་བཟོ་སྐྲུན་དང་།སྒྱུར་བཀོད།གྲུ་གཟིངས་གཏོང་འཚམ་པ་དང་གྲུ་མིས་ལས་འགན་ཁུར་འཚམ་པ།འབྲི་ཆུའི་ཆུ་ཐོག་སྐྱེལ་འདྲེན་བདེ་འཇགས་ལྟ་སྐུལ།ཕྱོགས་བསྡུས་མཐུན་སྦྱོར་བཅས་ཚོགས་ཆུང་ལྔ་བཙུགས་པ་དང་།བརྟག་དཔྱད་ཇུས་གཞི་ཆེད་མངགས་བཟོས་ཏེ་འགན་འཁྲི་ལས་བགོས་གསལ་པོ་བཟོས་པ་དང་འབྲེལ་ཉིན་རེའི་ངོ་འཕྲད་ཚོགས་འདུ་དང་།རིགས་གཅིག་མཁས་ཅན་གྱི་གྲོས་མོལ།གླེང་ཕྱོགས་དབྱེ་ཞིབ་སོགས་ཀྱི་ལམ་ལུགས་ཀྱང་བཙུགས་ནས་བརྟག་དཔྱད་ལས་དོན་གོ་རིམ་ལྡན་པ་དང་འཆུག་མེད་ཕན་ཆེ་ཡོང་རྒྱུའི་འགན་ལེན་བྱེད་ཀྱི་ཡོད།